คือผมอายุ25อยู่่ๆก้อมีอัญฑะบวมเป็นก้อนขนาด2-3นิ้วข้างช้ายปวดหน่วงมากครับอยากทราบว่าเป็นไส้เลื่อนหรือเนื้องอกหรืออะไรร้ายแรงไหมครับและมีวิธีรักษาขันต้นด้วยตัวเองบ้างไหมครับ
สวัสดีครับอาการอัณฑะบวมเจ็บเป็นก้อนนั้น อาจมีสาเหตุได้เช่น1. อัณฑะอักเสบติดเชื้อ - จะมีภาวะบวม แดง เจ็บ อาจมีไข้ร่วมด้วยได้ มักสัมพันธ์กับโรคติดต่อทางเพศ เช่นหนองใน เป็นต้น รักษาโดยการรับยาปฎิชีวนะและยาแก้ปวด2. ภาวะอัณฑะบิดขั้ว - เกิดจากความผิดปกติในการเจริญของเนื้อเยื่อรอบอัณฑะแต่กำเนิด ทำให้เกิดการบิดขั้วของอัณฑะได้ เกิดภาวะขาดเลือด เกิดการบวมเจ็บมาก ซึ่งมักเกิดเฉียบพลัน และในกลุ่มอายุน้อย การรักษาต้องได้รับการผ่าตัด แก้ไข้ไม่เช่นอาจทำให้เกิดการขาดเลือดและการติดเชื้อตามมา ซึ่งเป็นภาวะเร่งด่วน3. ภาวะไส้เลื่อน - มักมีก้อนยุบๆหายเป็นมาระยะหนึ่งแล้ว มักไม่มีอาการปวดเจ็บ สัมพันธ์กับแรงดันในช่องท้อง หรือแรงโน้มถ่วง4.ถุงน้ำหรือเนื้องอกบริเวณอัณฑะ - มักไม่มีอาการเจ็บ อาจเป็นก้อนมานาน โตช้าๆ หรือเร็วขึ้นกับชนิดของก้อนแนะนำว่าควรไปพบแพทย์เพื่อตรวจดูอาการและวินิจฉัยได้อย่างเหมาะสมครับ เพราะการรักษาแต่ละโรคไม่เหมือนกัน หากมีอาการปวดอาจรับประทานยาแก้ปวดเบื้องต้นก่อน